stanford-oval/wikipedia huggingface dataset:
תופעת הליצנים המפחידים
הערות שוליים

↑  טרנד גואה: ליצנים מטילים אימה בצרפת, באתר ynet, 20 באוקטובר 2014
↑  "Pryor Woman Attacked By Woman, Two Men Wearing Clown Masks". KOTV-DT. 2016-10-16.
↑  איתי בלומנטל, אלי סניור ואילנה קוריאל, תופעת "הליצנים המפחידים": נערים וילדים נעצרו ונחקרו ברחבי הארץ, באתר ynet, 3 באוקטובר 2017
↑  Ben Guarino (7 בספטמבר 2016). "Clown sightings have spread to North Carolina. Now police are concerned about creepy copycats". The Washington Post. {{cite news}}:  (עזרה)
↑  "South Carolina clown sightings could be part of film marketing stunt". The Guardian. Reuters. 4 בספטמבר 2016. {{cite web}}:  (עזרה)
↑  "What's with all the clowns everywhere? 6 legit possibilities".
↑  אור יניר‏, למה בעצם אנחנו כל כך מפחדים מליצנים?, באתר וואלה, 4 באוקטובר 2017
↑  Angela Chen (7 באוקטובר 2016). "The 2016 clown panic: 10 questions asked and answered". The Verge. נבדק ב-1 בנובמבר 2016. {{cite news}}:  (עזרה)
↑  Aja Romano (12 באוקטובר 2016). "The great clown panic of 2016 is a hoax. But the terrifying side of clowns is real". Vox. נבדק ב-3 בנובמבר 2016. {{cite news}}:  (עזרה)
טל לב

| --- | --- |

טל לב מחזיקה בגביע המדינה בכדורסל לנשים כקפטנית מכבי עירוני רמת גן לאחר זכייתה בתואר, מרץ 2021
 לידה:  4 בספטמבר 1997 (בת 27) ישראל
 עמדה:  סמול פורוורדית
 גובה:  1.81 מטר
 קבוצות כשחקנית
 2015–2017   2017–2018   2018–2022   2022–2023   2023–2024   2024–:  א.ס. רמת השרון  בני יהודה תל אביב  מכבי עירוני רמת גן   מכבי חיפה   מכבי בנות אשדוד   אליצור רמלה
 הישגים כשחקנית
 מקום רביעי אליפות העולם 3*3 (2015)   אליפות המדינה (2019/20), (2020/21)   גביע המדינה (2020/21)
טל לב (נולדה ב-4 בספטמבר 1997) היא כדורסלנית ישראלית, המשחקת בעמדת קלעית בקבוצת הנשים של אליצור רמלה ושחקנית נבחרת ישראל בכדורסל נשים.
ביוגרפיה

לב נולדה וגדלה בתל אביב. החלה לשחק כדורסל בצורה סדירה מגיל 15 במחלקת הנוער של בני יהודה. בכיתה י' עברה לאקדמיית וינגיט למצוינות בספורט. לב חזרה בתשובה ב-2019 ואינה משחקת בשבת.
קריירה מקצועית

עונת 2015/16 בקבוצת א.ס. רמת השרון הייתה עונתה הראשונה של לב בקבוצת הבוגרות. לב שיחקה בקבוצה עונה נוספת ובעונת 2017/18, לאחר מאבק משפטי מסובך, חזרה לשחק בקבוצת בני יהודה תל אביב.
בעונת 2018/19 עברה לשחק במכבי עירוני רמת גן. בעונת 2019/20 עקב משבר הקורונה הופסקה הליגה ורמת גן שהייתה באותה עת במקום הראשון הוכרזה כאלופת ליגת העל לנשים.
בעונת 2020/21 זכתה עם הקבוצה בגביע המדינה לאחר ניצחון במשחק הגמר על אליצור רמלה. באותה השנה השלימה דאבל כאשר זכתה באליפות המדינה בתום סידרה של חמישה משחקים מול מכבי בנות אשדוד
בעונת 2022/23 חתמה לב בקבוצת מכבי חיפה.
בעונת 2023/24 חתמה לב בקבוצת מכבי בנות אשדוד.
בעונת 2024/25 חתמה לב על חוזה לשלוש שנים באליצור רמלה.
קריירה מקצועית > נבחרות ישראל

ב-2012 השתתפה עם הנבחרת בטורניר אליפות אירופה עד גיל 16 דרג ב' שנערך באסטוניה. שנה לאחר מכן ב-2013 השתתפה עם הנבחרת בטורניר אליפות אירופה עד גיל 16 דרג ב' שנערך בפורטוגל. בטורניר זה קלעה 7.5 נקודות וקלטה 4 ריבאונדים בממוצע למשחק.
ב-2014 השתתפה עם הנבחרת בטורניר אליפות אירופה עד גיל 18 דרג ב' שנערך ברומניה. בתום הטורניר הנבחרת עלתה לדרג א' מהמקום השלישי. ביוני 2015 השתתפה על נבחרת ישראל באליפות העולם 3X3 עד גיל 18 שנערכה בהונגריה. הנבחרת סימה את הטורניר במקום הרביעי. בהמשך אותו הקיץ השתתפה עם הנבחרת בטורניר אליפות אירופה עד גיל 18 דרג א' שנערך בסלובניה. באותה שנה השתתפה עם הנבחרת בטורניר אליפות אירופה עד גיל 20 דרג א' שנערך במונטנגרו.
ב-2016 השתתפה בטורניר אליפות אירופה עד גיל 20 דרג ב' שנערך במונטנגרו. בטורניר זה קלעה 10 נקודות וקלטה 3.5 ריבאונדים בממוצע למשחק.
ב-2017 השתתפה בטורניר אליפות אירופה עד גיל 20 דרג ב' שנערך בישראל. בטורניר שבו שימשה כקפטנית הנבחרת קלעה 13.3 נקודות וקלטה 4.6 ריבאונדים בממוצע למשחק.
החל משנת 2015 לב היא חלק מסגל נבחרת ישראל בכדורסל נשים. במוקדמות אליפות אירופה 2019 העניקה את הניצחון מול פורטוגל בשלשה שקלעה שנייה לסיום המשחק.
הערות שוליים

↑  אהרל'ה ויסברג, מסע בעקבות הלב, באתר שביעי, ‏29 בנובמבר 2019
↑  ליאור ברטל, ‏יערה יצחקי: "זאת אליפות עם תחושה חמוצה, לא יצאנו לחגוג", באתר דבר העובדים בארץ ישראל, 26 במרץ 2020
↑  עמית קרקו, ‏בפעם החמישית: מכבי עירוני רמת גן זכתה בגביע, באתר ONE‏, 11 במרץ 2021
↑  השלימה דאבל: מכבי ר"ג זכתה באליפות המדינה, באתר ONE‏, 21 במאי 2021
↑  איתי קאשי, ‏עולה צפונה: טל לב חתמה במכבי חיפה, באתר ערוץ הספורט, 17 במאי 2022
↑  נועם שפירא, ‏רשמי: טל לב חתמה באליצור רמלה לשלוש עונות, באתר ערוץ הספורט, 24 במאי 2024
↑  נבחרת הנשים מתכוננת למוקדמות, באתר ספסל, ‏15 בספטמבר 2015(הקישור אינו פעיל)
↑  ‏עם כל הלב: 56:59 דרמטי לנבחרת ישראל על פורטוגל, באתר ספורט1, 15 בנובמבר 2017
מגבות (שיר)

מגבות הוא שיר שהוקלט על ידי הזמרת הישראלית אגם בוחבוט. השיר יצא לאור בתור סינגל ב-19 ביולי 2021 על ידי על ידי חברת התקליטים Y.V פרודקשנס. הוא נכתב על ידי ירדן פלג, רון ביטון ואיתי שמעוני והופק על ידי פלג.
רקע

בריאיון לאתר וואלה אמרה בוחבוט:
מגבות הוא להיט פופ קצבי וכיפי במיוחד שבא להרים לקיץ ולכולם.. יצרו אותו ביחד איתי ג'ורדי, רון ביטון ואיתי שמעוני שהם גאונים בפני עצמם והיה לי מאוד כיף לעבוד איתם על השיר הזה.
וידאו קליפ

הוידאו קליפ של השיר בוים על ידי רומן בוצ'אצקי והופק על ידי גלית בורנצוויג.
בתחילת הקליפ נראית בוחבוט לבושה בחולצה ורודה מכופתרת וחצאית מיני תואמת ומשקפי שמש של חברת פאטושה כשהיא יושבת על המחצלת. לאחר מכן היא עוברת לרקוד עם קבוצת רקדניות על החוף ובהמשך הן פוגשות את השחקן שחר טבוך, את כוכב הטיקטוק עדן דניאל גבאי ואת קוסטיה וסילקוב כשהם שרים קריוקי על במה מאולתרת. בוחבוט מתפרצת לשירת הקריוקי כשהיא בבגד ים לבן בזמן שהאחרים מסתכלים עליה בפליאה. לאחר מכן נראית בוחבוט עומדת ברכב עם גג פתוח כשהיא לבושה בחלוק צבעוני, לאחר מכן היא והרקדניות מתחילות לרקוד בחוף ולקראת הסוף, מצטרפים אנשים רבים לריקודים על החוף.
תוך שבועיים מיציאתו מנה סרטון הקליפ ביוטיוב מעל ל-1.3 מיליון צפיות ונכון לנובמבר 2022 הוא מונה מעל ל-4 מיליון צפיות ביוטיוב.
ביקורת

באתר מאקו תיארו את השיר: "בוחבוט מתנסה בשיר החדש שלה בסגנון מוזיקלי שונה ממה ששחררה עד עכשיו, וברגעים מסוימים הוא אפילו מזכיר קצת את סגנון ה-PC שאפשר למצוא היום בקרב הדור הצעיר של הטיקטוק בארצות הברית".
ביטול קמפיין חכם בשמש

כחודש לפני יציאת השיר נבחרה אגם בוחבוט להוביל את הקמפיין השנתי של העמותה הישראלית "האגודה למלחמה בסרטן" ובמסגרתו הקליטה חידוש לשיר "חכם בשמש", שבו מעבירים לקהל את ההנחיות לשמור על עצמו בחשיפה לשמש. ב-1 באוגוסט 2021 פורסם באתר פרוגי כי בעקבות פרסום הקליפ של "מגבות" החליטו בעמותה לגנוז את הקליפ "חכם בשמש" שכבר צולם. מהעמותה נמסר:
האגודה למלחמה בסרטן פועלת במשך שנים ארוכות לקידום בריאות הציבור על ידי הטמעת המסרים של אורח חיים בריא לרבות התנהגות חכמה בשמש. השנה, כמו בשנים קודמות, הכנו גרסה חדשה לקליפ המיתולוגי של האגודה – 'חכם בשמש', שהוא סימן רשום של האגודה למלחמה בסרטן מזה עשרות שנים, והפעם בהשתתפותה של אגם בוחבוט, כמודל לחיקוי, בקליפ שנועד להדגיש את המסרים הללו.

להפתעתנו, נודע לנו מהתקשורת, על כך שאגם בוחבוט הוציאה קליפ חדש משלה שהמסר העיקרי המועבר בו, במלל ובוויז'ואל, הוא חשיפה בשעות מסוכנות ובצורה לא מבוקרת לשמש. כך למשל השורה בשיר: 'השמש מעליי ואני נשארת', כלומר מדובר בשעות הכי מסוכנות בין 12–14. כמובן שמסרים אלו מנוגדים לחלוטין למסרי 'חכם בשמש' של האגודה למלחמה בסרטן ועלולים לעודד התנהגות מסוכנת בקרב ילדים ובני נוער. לכן הוחלט לגנוז את השיר בביצועה. אנו מצירים על כך שלא יידעו אותנו מראש על הכוונה להקליט את השיר. לאגודה למלחמה בסרטן חשוב ביותר שכל מי שמעביר את מסריה, גם יעמוד מאחוריהם הלכה למעשה. פעילות האגודה לאורך השנים הובילה לשינוי התנהגותי מציל חיים ובאחריותנו לשמר הישג זה.
במענה לדברים השיבו משרד יחסי הציבור של אגם:
האגודה למען מלחמה בסרטן עשתה שימוש ציני בטאלנטית, עבדה בצורה לא אחראית ושאינה מבוקרת. אגם הצטלמה לקמפיין בשני ימי צילום שונים (אחד להקלטות והשני לצילומים) בהתנדבות מלאה ומרצונה החופשי בשל חיבור למסרים, ואף הציעה לצלם סרטון הסבר שמפרט את החשיבות להיות חכם בשמש. השבוע הופתעה לגלות שבשל שיר שנכתב עבורה טרם צולמה לקמפיין בחרה האגודה לגנוז אותו. כפי שרואים בקליפ אגם לבושה ושומרת על עצמה מפני השמש ובצילומי הסינגל אף דאגה להימרח בקרם הגנה עם 50 spf. צר לנו שהאגודה עושה שימוש ציני ומחפשת יחסי ציבור על גבה של אגם
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ישראל | מדיה פורסט ישראל | 12 |  |
הערות שוליים

↑  משקפי שמש אגם בוחבוט מתוך הקליפ "מגבות" - קיץ 2021, באתר פׇּאטוּשֶה | PasToucher, ‏6 ביוני 2021
1 2   (Prod. By Jordi) אגם בוחבוט - מגבות, סרטון בערוץ "אגם בוחבוט - הערוץ הרשמי", באתר יוטיוב (אורך: 02:48)
↑   אגם בוחבוט - מגבות | מאחורי הקלעים, סרטון בערוץ "ROMS STUDIOS", באתר יוטיוב (אורך: 02:21)
1 2  גיל משעלי, ‏הקליפ של אגם בוחבוט והקמפיין שנגנז, באתר ‏מאקו‏, 1 באוגוסט 2021
↑  מערכת mako מוזיקה, ‏להיט של קיץ: אגם בוחבוט חוגגת את החום עם "מגבות", באתר ‏מאקו‏, 19 ביולי 2021
↑  משה אבוטבול, "עלול לעודד התנהגות מסוכנת": קמפיין של אגם בוחבוט ל'חכם בשמש' נגנז בגלל השיר "מגבות", באתר פרוגי, ‏ביולי 2021
| אגם בוחבוט |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | אין קונספט |  |
| מיני אלבומים | Sold Out בלב • איפי ללב שבור |  |
| סינגלים | "כמו בריו" • "ארטיק מסטיק" • "אצל הדודה והדוד" • "לוקה" • "בננות" • "לימונדה" • "סופות" • "יהלום" • "כל העולם" • "מגבות" • "באתי להציל אותך" • "בשורות טובות" • "יותר חזק מה" • "קופידון" • "איפה אתה" • "לא שומעת" • "אהובי" • "נאדי באדי" • "אתה" • "אומרים עלי" |  |
| השתתפות בסינגלים | "דובשנייה" • "מנגלים" |  |
| שירים אחרים | "טרנטולה" |  |
| פילמוגרפיה | בית ספר למוסיקה • הבנים והבנות • תברחו • כפולה |  |
Yle

| --- | --- |


 נתונים כלליים
 סוג:  גוף סטטוטורי שידור ציבורי
 מייסדים:  פינלנד רפובליקת פינלנד
 תקופת הפעילות:  הקמתו: 9 בספטמבר 1926 עלייתו לאוויר: 1 בינואר 1928 (רדיו)  1 בינואר 1958 (טלוויזיה) – הווה
 חברת אם:  משרד התחבורה והתקשורת הפיני
 מיקום המטה:  Länsi-Pasila 
 משרד ראשי:  הלסינקי, פינלנד
 ענפי תעשייה:  תקשורת המונים, עיתונאות, שידורים 
 מוצרים עיקריים:  שידורי רדיו 
 מנכ"ל:  Merja Ylä-Anttila 
  
 yle.fi
 
מטה Yle בשנים 1993 עד 2016, המכונה Iso Paja ("הסדנה הגדולה") בפסילה, הלסינקי. כעת בבעלות קבוצת VR.
ניידת שידור של Yle
Yleisradio Oy (מפינית, "רדיו כללי בע"מ" או "שידור כללי בע"מ"; בראשי תיבות Yle), הוא שמה של חברת השידור הציבורי הלאומית של פינלנד, שנוסדה בשנת 1926. זוהי חברת מניות משותפת אשר 99.98% ממניותיה מצויים בבעלות המדינה ומעסיקה כ-3,200 עובדים בפינלנד. Yle חולקת רבים מהמאפיינים הארגוניים שלה עם מקבילתה הבריטית, ה-BBC, שעליה היא עוצבה במידה רבה.
בחלק הגדול משנות קיומה של Yle, החברה מומנה על ידי ההכנסות שהתקבלו מאגרות רישיון לשידור ששולמו על ידי בעלי מכשירי רדיו (1927–1976) ומכשירי טלוויזיה (1958–2012), כמו גם קבלת חלק מסכום אגרות רישוי שידור ששולמו על ידי חברות שידור טלוויזיה פרטיות. מתחילת 2013 הוחלפו אגרות השידור במס שידור ציבורי (המכונה מס Yle), אשר נגבה מדי שנה מאנשים פרטיים ותאגידים יחד עם שאר המיסים שלהם.
החלק הגדול ביותר של מס Yle נגבה ממשלמי מיסים בודדים. קטינים, כמו גם אנשים עם הכנסה שנתית של פחות מ-1,813 יורו פטורים מתשלום. חישוב המס שיש לשלם מסתכם ב-50 יורו לשנה והמקסימום (שמשולם על ידי אדם בעל הכנסה שנתית של 20,588 אירו ומעלה) נקבע על 140 יורו. הרציונל לביטול אגרת הטלוויזיה הקודמת היה פיתוח אמצעי אספקת שירותים אחרים של Yle, כגון האינטרנט, וחוסר הפרקטיות כתוצאה מכך להמשיך לקשור את האגרה לבעלות על מכשיר ספציפי. Yle לא מקבלת הכנסות מפרסום מכיוון שכל הערוצים הם ללא פרסומות.
ל-Yle יש מעמד שניתן לתאר אותו כגוף ציבורי שאינו מחלקתי. היא מנוהלת על ידי מועצת ניהול פרלמנטרית. מחזור המכירות של בשנת 2010 עמד על 398.4 מיליון יורו. בשנת 2018 התקציב השנתי שלה עמד על כ-530 מיליון יורו.
Yle מפעילה שלושה ערוצי טלוויזיה לאומיים, 13 ערוצי רדיו ושירותים ו-25 תחנות רדיו אזוריות. מאחר שפינלנד היא חוקתית מדינה דו לשוני — סביב 5.5% מהאוכלוסייה דוברת שוודית כמו שפת אמם — yle מספקת תוכניות ברדיו ובטלוויזיה השוודית דרך המחלקה השוודית שלה, Svenska yle. כמקובל בטלוויזיה ובבתי הקולנוע הפינים, סרטים זרים ותוכניות טלוויזיה, כמו גם קטעים של תוכניות מקומיות המציגות דיאלוגים בשפה זרה (למשל ראיונות חדשות), עולות עם כתוביות בדרך כלל בערוצי Yle. הדיבוב משמש רק בקרטונים המיועדים לילדים צעירים שטרם למדו לקרוא; קריינות מחוץ למסך גם בסרטים תיעודיים מדובבת לעיתים קרובות.
בתחום השידור הבינלאומי, אחד השירותים המוכרים ביותר של Yle היה Nuntii Latini, החדשות בלטינית, ששודרה ברחבי העולם והפכה לנגישה דרך האינטרנט. Yle היה אחד מ-23 ארגוני השידור המייסדים של איגוד השידור האירופי בשנת 1950. Yle אירחה את תחרות האירוויזיון 2007 שנערכה בהלסינקי.
היסטוריה

Suomen Yleisradio (הרדיו הכללי של פינלנד) נוסד בהלסינקי ב-29 במאי 1926. תוכנית הרדיו הראשונה שודרה ב-9 בספטמבר באותה שנה, וזה התאריך שנחשב בדרך כלל ליום הולדת של השידורים בפינלנד. עם זאת, רק בשנת 1928 הפכו שידורי Yle לזמינים ברחבי הארץ כולה. לאחר מכן פותחה רשת השידור ובתחילת שנות השלושים הצליחו 100,000 משקי בית להאזין לתוכניות הרדיו של Yle.
בשנת 1957 ערכה Yle את שידורי המבחן הראשונים של הטלוויזיה ובשנה שלאחר מכן החלה תוכנית טלוויזיה סדירה בשם Suomen Televisio (הטלוויזיה של פינלנד), שנקראה מאוחר יותר Yle TV1 והיוותה את הבסיס לערוץ הטלוויזיה הראשון במדינה. הפופולריות של הטלוויזיה בארץ גדלה במהירות. בשנת 1964, Yle השיגה TES-TV ו-Tamvisio, אשר אוחדו לערוץ Yle TV2. בשנת 1969, חברת השידור הפינית החלה לשדר תוכניות טלוויזיה בצבע, אך בשל עלות הטכנולוגיה הגבוהה, כמעט כל התוכניות הופיעו בצבע רק בסוף שנות השבעים. ב-1 במאי 1977, Tv-uutiset (~ חדשות טלוויזיה) ו-TV-nytt עברו לשידור בצבע.
בתחילת המאה ה-21, ייסדה Yle מספר ערוצי רדיו וטלוויזיה חדשים. בשנת 2007 הוחל בהחלפת לטלוויזיה דיגיטלית. הוצג ערוץ דיגיטלי חדש לגמרי, Yle Teema, ו-FST בשפה השוודית (Finlands Svenska Television, ~ הטלוויזיה השוודית של פינלנד) הועבר מזמן מערוץ אנלוגי שמור לערוץ הדיגיטלי YLE FST5, שמאוחר יותר שמו שונה ל-Yle Fem. בנוסף לארבעת הערוצים הללו (TV1, TV2, Teema ו-Fem), הושק בשנת 2001 ערוץ חמישי בשם YLE24 לתוכניות חדשותיות 24 שעות ביממה. עם זאת, ערוץ זה הוחלף בערוץ YLE Extra, ערוץ המנסה לתת מענה לבני הנוער, אשר בתורו הופסקו שידוריו בשנת 2007. עד 4 באוגוסט 2008 שימש הערוץ החמישי לשידור Yle TV1 עם כתוביות פיניות המשודרות בתוכניות בשפות זרות.
לוגו

הלוגו שהיה בשימוש משנת 1965 עד מאי 1990.
הלוגו שהיה בשימוש ממאי 1990 עד 30 בספטמבר 1999.
הלוגו שהיה בשימוש בין ה 1 באוקטובר 1999 ל-4 במרץ 2012.
הלוגו מאז ה-5 במרץ 2012.
גרסה נוספת ללוגו מאז ה-5 במרץ 2012.
טלוויזיה

Yle TV1‏. TV1 הוא הוותיק מבין ערוצי Yle וגם ערוץ הדגל בטלוויזיה של החברה. הוא משמש את אמצעי החדשות, האקטואליה והעיתונות העובדתית העיקרית עבור הרשת ומשמש גם לשידור מספר סרטי תעודה, דרמה, תרבות וחינוך. בידור סאטירי, קולנוע תוכניות בריטיות. מטה הערוץ ממוקם בהלסינקי.
Yle TV2‏. TV2, שנוסד בשנת 1964, הוא הערוץ המרכזי לתוכניות ספורט ושידור לילדים ובני נוער. הערוץ משמש גם לשידור דרמה, בידור ותוכניות עובדתיות. הדגש בתפוקת אקטואליה הוא על פריטים מקומיים, תוכן אזורי ועיתונאות אזרחית. מטה הערוץ ממוקם בטמפרה.
Yle Teema &amp; Fem‏. Yle Teema & Fem משלב את הפעולות של ערוצי Teema ו-Fem בעבר. Teema & Fem הוא הערוץ של Yle לתרבות, חינוך ומדע. הוא מתמקד בהקלטות של אמנויות במה, מוזיקה קלאסית, אמנות והיסטוריה דוקומנטרית, סרטים ושדורי תעודה. הערוץ משדר גם שירות מלא בשפה השוודית המשדר חדשות, תוכניות ילדים ובידור. הוא גם מראה הרבה סרטים נורדיים וסדרות בסאמי. כתוביות פיניות זמינות עבור רוב התוכניות, ניתן להפעילן באמצעות תיבת ההגדרות הדיגיטלית. מחוץ לפריים טיים, Teema & Fem מציגה שידורים נבחרים משידורי Sveriges Television, המקבילה השוודית ל-Yle.
TV Finland. ערוץ לוויין דיגיטלי המציג מבחר של תוכניות Yle בשוודיה.
Yle Teksti-tv.‏ Yle Teksti-tv מציג מידע על חדשות, ספורט ותוכניות מסביב לשעון. דפי נושא בנושא מזג אוויר, תנועה, עבודה ופנאי.
רדיו

רדיו Yle 1: ערוץ רדיו לתרבות, אקטואליה מעמיקה ותוכניות מבוססות דיבור אחרות. מוזיקה קלאסית (קונצרטים של התזמורת הסימפונית של הרדיו הפיני), ג'אז, פולק, מוזיקת עולם ומוזיקה דתית.
YleX: ערוץ המשדר תוכניות בקצב מהיר המציע מוזיקה חדשה ובהתאמה לתרבות הפופולרית, המיועד לבני 17 עד 27. אחוז המוזיקה הוא 70%. פופ ורוק מקומיים וזרים חדשים וכמה תוכניות מוזיקה מיוחדות.
רדיו Yle Suomi: ערוץ החדשות, השירות והקשר הלאומי והאזורי, גם ספורט ובידור. כולל להיטי מוזיקה מקומיים וזרים, פופ מבוגר ונוסטלגי.
Yle Puhe (לשעבר Yle Radio Peili): ערוץ החדשות והאקטואליה המציג תוכניות שיח מערוצי הרדיו והטלוויזיה האחרים של Yle. ג'אז קלאסי. משודר גם בטלוויזיה הדיגיטלית.
Yle X3M: ערוץ הנוער בשפה השוודית לדיון אקטואלי ותרבות פופולרית, ומשדר גם חדשות. תוכניות פופ ורוק חדשות ומוזיקה מיוחדת.
Yle Vega: חדשות, אקטואליה ותרבות בשוודית לכל קבוצות הגיל, המציע גם תרבות ותוכניות אזוריות. פופ למבוגרים, ג'אז ומוזיקה קלאסית.
רדיו Yle Sámi: רשת בשפת הסאמי המכסה את רוב לפלנד. הופק בשיתוף פעולה עם SVT ו-NRK.
Yle ביטל את שידורי האודיו הדיגיטליים עד סוף 2005. שלושה ערוצים המשיכו להיות זמינים כשירותי וידאו דיגיטליים, אלה הושבתו לבסוף ב-30 ביוני 2016.
Yle Klassinen: שירות דיגיטלי משלים שפעל 24 שעות ביממה עם מוזיקה קלאסית ששודרה גם בטלוויזיה הדיגיטלית.
Yle Mondo: שידורים באנגלית ובשפות אחרות, רובם נאספים משירותי רדיו בינלאומיים. Yle Mondo זמין ב-FM בהלסינקי ובכל רחבי הארץ כאודיו המצורף לטלוויזיה דיגיטלית.
מס Yle

עד סוף 2012, אזרחי פינלנד שילמו ל-Yle אגרת רישוי עבור שימוש בטלוויזיה, שנקבעה על 252 יורו בשנה בשנת 2012. האגרה הייתה תקפה לכל מקום שיכול להכיל מספר סטים (למשל בסלון ובחדר שינה). מס השידור הציבורי, המכונה גם מס Yle, החליף את אגרת הרישוי בשנת 2013. המס נע בין 50 יורו ל-140 יורו לאדם לשנה, בהתאם להכנסה. קטינים ואנשים בעלי הכנסה נמוכה פטורים ממס זה בפינלנד.
מחלוקות

ברדיו, Yle היה מונופול חוקי עד 1985, אז הורשו תחנות רדיו מקומיות, ושמרו על מונופול לאומי עד 1995, כאשר הורשו רשתות רדיו לאומיות אחרות.
Yle ספגה ביקורת על רכישת סדרות HBO רבות. Yle הגיבה לביקורת והדגישה את התאמת הסדרות לערוצים ללא הפסקות פרסומות, איכות ומחיר נמוך של תוכניות HBO וקבעה כי תוכניות אמריקאיות אפילו עם HBO מהוות רק 7% מתכני השידור של Yle.
שידורי הגל הקצר מ-Yle נסגרו בסוף 2006. ארגונים גולים ניהלו קמפיין להמשך שירות, אך מאמציהם לא הצליחו לשמור על השירות ואפילו לא להאט את התהליך. ההחלטה השפיעה גם על גל בינוני בעל עוצמה גבוהה ב-963 kHz (312m). גל בינוני קטן יותר המכסה את אזור מפרץ פינלנד (558 kHz, 538m) נשאר באוויר עוד כמה שנים.
המועצה לתקשורת המונים בפינלנד מתחה ביקורת על Yle על החדשות המוגבלות על עסקים והשקעות של ראש הממשלה דאז יוהה סיפילה בשנת 2017. העורך הראשי של YLE איים על YLE להתפטר מהמועצה הפינית לתקשורת המונים. סיפילה כעס על חדשות YLE שבבעלות מכרות טלביווארה ופלדת קטרה (שבבעלות קרובי משפחה של סיפילה). מספר עיתונאים נדחו מלהודיע על הפוליטיקה של סיפילה הקשורה לחברות בבעלות קרובי משפחה של סיפילה ומימון ממלכתי של מכרות טלביווארה.
הערות שוליים

↑  "Ylen historia".
↑  "Results From The TV Audience Measurement". Finnpanel. נבדק ב-23 בדצמבר 2011. {{cite web}}:  (עזרה)
↑  "Radio Listening In Finland 2010" (PDF). Finnpanel. 2011-02-03. p. 18. נבדק ב-23 בדצמבר 2011. {{cite web}}:  (עזרה)
↑  "Yle tax in force next year". נבדק ב-6 בפברואר 2013. {{cite web}}:  (עזרה)
↑  "Yleisradio - yle.fi".
↑  "Yle lopettaa yhden tv-kanavan". mtv.fi (בפינית). נבדק ב-2018-03-21.
↑  "Yle Teksti-tv". Yle. נבדק ב-10 באוגוסט 2015. {{cite web}}:  (עזרה)
↑  "New YLE tax law causes mixed feelings". Helsinki Times. 4 ביולי 2012. נבדק ב-29 ביוני 2014. {{cite web}}:  (עזרה)
↑  "Why public service company wastes money on HBO programs? (in Finnish)". Yle. נבדק ב-6 בפברואר 2013. {{cite web}}:  (עזרה)
↑  Mitä Missä Milloin 2018 Annual News Book Otava 2017 pages 109 and 341-342
60°12′11″N 24°55′32″E﻿ / ﻿60.203135°N 24.92549°E﻿ / 60.203135; 24.92549
| --- | --- |
בקרת זהויות :  NLI: 987007451678505171  BIBSYS: 90407739  BNE: XX5172715  BnF: cb123667655 (data)  CANTIC: a10349236  GND: 251694-9  ISNI: 0000 0004 0487 0599  LCCN: n79063279  MusicBrainz: 66ba0d90-af4b-4ff7-bae6-b54bf93d3c7a  MusicBrainz: 7d55306d-3662-413a-81cc-5f504bde6236  NKC: kn20050511019  NLA: 35805486  SELIBR: 234833  SUDOC: 03268567X  VIAF: 134725199   WorldCat (עם VIAF): 134725199 
מטה Yle בהלסינקי. שנת 1930.
חדר הבקרה של תאגיד השידור Yle
פרידריך השני, מלך פרוסיה

פרידריך השני (24 בינואר 1712 – 17 באוגוסט 1786) היה מלך פרוסיה הגדול והמפורסם ביותר משושלת הוֹהֶנצוֹלֶרן אשר שלט בממלכה בין השנים 1786-1740. בשל מעלותיו הרבות והחיבה לה זכה בקרב נתיניו הוא ידוע בכינוי Friedrich der Große - פרידריך הגדול. בגרמניה הוא ידוע עד היום גם בכינוי Der alte Fritz (פריץ הזקן).
ביוגרפיה > העלייה לשלטון ותקופת מלחמה ראשונה

עם מותו של פרידריך וילהלם ב-31 במאי 1740 עלה פרידריך השני לכס המלכות בפרוסיה. מיד לאחר המלכתו החל לעסוק במרץ בענייניה של מדינתו, כאשר הוא מצליח למנוע מאופיו האידיאליסטי-פילוסופי להפריע במלאכת השלטון היומיומית. באותה התקופה כללה פרוסיה שטחים באזור גרמניה של היום בעיקר, והייתה למעשה בעלת ברית של בריטניה. מספר חודשים לאחר עלייתו לשלטון פתח המלך במלחמה מול אוסטריה, שנשלטה באותה עת בידי הארכי-דוכסית מריה תרזה. הוא כבש את שלזיה, העשירה במשאבים, והצליח להשאיר את חבל הארץ בידיו במהלך המלחמות השלזיות ומלחמת הירושה האוסטרית. בתמורה נתן פרידריך השני למריה תרזה מערכת הגנתית מפני כוחותיהם של הממלכה הצרפתית, הספרדית והבווארית כאחד. המלחמות אותן ניהל פרידריך הוכיחו את גאוניותו האסטרטגית והקנו לשמו את התואר "הגדול", תואר הולם למנהיג אשר הפך את ממלכתו למעצמה רבת חשיבות במפה הפוליטית של אירופה.
ביוגרפיה > עידן שלום ראשון

לאחר שוך המלחמות החל עידן של שלום בממלכה והמלך פרש לטירת סנסוסי (Sans souci; בצרפתית, שהייתה שפת החצר בתקופתו: "ללא דאגות") אותה תכנן לעצמו בפרברי העיר פוטסדם שבצפון המדינה. בטירה זו הרבה לעסוק בתחומים האהובים עליו דוגמת נגינה בחליל והלחנת יצירות לכלי זה. הוא ריכז סביבו אנשי רוח דוגמת וולטר והתרכז בשיפור הצבא הממלכתי וזאת הן על ידי הגדלת מספר החיילים מ-80,000 ל-195,000 והן על ידי חקר וחיבור מאמרים העוסקים בתורות לחימה וניהול כח צבאי.
בתחום האזרחי חיזק פרידריך השני את האקדמיה הפרוסית למדעים, ערך רפורמות מהותיות במערכת המשפט הפרוסית, הגביל את כוחה של הצנזורה הממלכתית, אסר על ביצוע עינויים בשעת חקירה ונהג בסובלנות דתית כלפי הנוצרים הקתולים במדינה.
ביוגרפיה > תקופת מלחמה שנייה

עידן השלום תם לאחר 11 שנים של שקט כאשר שכנותיה של פרוסיה החלו מתאגדות כנגדה. פרידריך, אשר זיהה את העוינות הזו, מיהר לחתום על הסכם וסטמינסטר, הסכם הגנה הדדי עם בריטניה. בשנת 1756 החלה מתגבשת חזית מאוחדת הכוללת את אוסטריה, רוסיה, צרפת, שוודיה וסקסוניה, אשר שאיפתן הייתה לצמצם את שטח הממלכה הפרוסית לתחומי מדינת ברנדנבורג הזעירה. בסתיו של שנה זו יצא פרידריך למלחמת שבע השנים באומרו כי "אין זה חשוב שיקראו לי תוקפן, היות שממילא כבר התאחדה כל אירופה נגדי". המלחמה נפתחה במפלות פרוסיות רבות, הבירה ברלין נפלה בידי האוסטרים, ובמהלך המלחמה ננטש פרידריך על ידי האנגלים (במהלך אחד הקרבות אף כמעט נהרג מכדור רוסי שנבלם על ידי קופסת טבק מוזהבת בכיס בגדו העליון). אולם לאחר שבע שנות לחימה יצא פרידריך כאשר ידו על העליונה. המלחמה הממושכת שבאה לאחר שנות שלום רבות שינתה את אופיו של המנהיג הפרוסי. הוא נהיה מתבודד וקמצן, וכמעט שלא נראה בפומבי, אך הדבר לא גרע מהערצתו בידי ההמון הפרוסי.
ביוגרפיה > עידן השלום השני

לאחר 1763 עסק פרידריך בשיקום ממלכתו הפגועה. בשטחים שקיבלה פרוסיה לאחר חלוקת פולין הראשונה בשנת 1772 יושבו תושבים גרמנים, ביצות רבות יובשו ושטחיהן הוסבו לשטחי חקלאות פוריים בהם גודלו גידולי שדה שונים. קבלת השטחים לידיו איפשרה לפרידריך להסב את תוארו מ"מלך בפרוסיה" ל"מלך פרוסיה", וזאת מכיוון שכעת הייתה הממלכה כולה בבעלותו (ראו הסבר גם בערך פרוסיה). המלך עודד הקמת תעשייה זעירה המבוססת על ייצור משי, חרסינה, וסוכר וחתם על הסכמי סחר עם מדינות שונות, בהן גם ארצות הברית. הכלכלה הפרוסית נשלטה על ידי המלך, אשר הנהיג מונופול על ענפים מסוימים דוגמת קפה ועגבניות כדי להאדיר את ההכנסות מהם.
נוסף על השיפור הכלכלי הנהיג המלך רפורמות נוספות במערכת המשפט וכן הקים מערכת המאפשרת חינוך חובה במדינה.
לאחר שהשיב לממלכתו את עוצמתה הכלכלית שהתערערה בעת המלחמה, נפטר פרידריך השני ב-17 באוגוסט 1786. המלך, שזמן קצר לאחר נישואיו החל מתרחק מאשתו, היה חשוך בנים. המחקר ההיסטורי ביסס שפרידריך קיים קשרים אינטימיים מימי בחרותו עם גברים שונים; הדבר נודע לאביו ולאחותו, ומוזכר בחליפות מכתבים שונות ומרובות. בזמנו נפוצה עדותו המפורטת של וולטר כמי שהיה חלק מחוג ידידיו של המלך, הסתכסך עמו ובהמשך אף חידשו את חליפת המכתבים ביניהם. את מקומו כמלך פרוסיה ירש אחיינו פרידריך וילהלם השני. בהיותו איש חרב קפדן, הוא השאיר אחריו צוואה מפורטת באשר לחלוקת רכושו, הסדרת יורשיו החוקיים וטקס הקבורה שביקש לעצמו. אולם, בקשתו של המלך המנוח להיטמן בסמוך לכלביו בארמון סנסוסי לא מולאה על ידי יורשו, והוא נקבר לצד אביו במצודת העיר פוטסדם. בשנת 1945 נחרב המקום כתוצאה מהפצצות כוחות הברית במלחמת העולם השנייה, אז הועברו עצמותיו למערב גרמניה. בשנת 1991, ביום פטירתו של המלך, הועברו עצמותיו למקום בו ביקש להיקבר, בחצר הגפנים של ארמונו האהוב.
מורשתו של פרידריך השני > צבא

מנהיגותו הצבאית של פרידריך השני הייתה דוגמה ומופת לבאים אחריו. פרידריך ראה בצבאו את אחד היסודות החשובים ביותר של ממלכתו, יסוד שסביבו בנה את המדיניות, הכלכלה והדיפלומטיה הפרוסית. הוא בחר את קציניו בקפידה מתוך שכבות האצולה ונטע בקציניו ערכים של מסירות למדינה והרגשת שליחות בתפקידם. הוא הנהיג בצבאו משמעת נוקשה ביותר, שסייעה לכוחות להילחם במצבי קרב כגוף אחד, מיומן ומקצועי.
פרידריך, שהשתמש בחינוך כאמצעי להשבחת צבאו, הניח את יסודות בית הספר, כפי שהוא מוכר לנו עד היום. תפיסת עולמו הייתה לחנך לערכיות לאומית, דרך משמעת, סדר ומיגור הבורות.